Държавен вестник, бр. 82, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  82
Раздел III
Национална електронна информационна систе­
ма за децата, които могат да бъдат осиновени 
при условията на пълно осиновяване
Чл. 15. Агенцията за социално подпомагане 
разработва и поддържа Национална електронна 
информационна система за децата, които могат 
да бъдат осиновени при условията на пълно 
осиновяване, като:
1. предприема мерки за сигурност и опе­
ративна съвместимост в съответствие с об­
щоприетите в практиката стандарти, които 
осигуряват целостта на данните и връзката с 
други информационни обекти;
2. осигурява условия за достъп до публич­
ните данни и гарантира защитата на личните 
и други данни за физическите лица, както и 
защитата на данните за местосъхранението на 
документите им;
3. осигурява безсрочно съхранение на дан­
ните;
4. осигурява адаптирането на системата при 
промени в нормативните актове, регулиращи 
функционирането є.
Чл. 16. В системата по чл. 15 се съдържат 
данни в съответствие с утвърдения вид и обем 
информация, съдържаща се в регистъра за деца, 
които могат да бъдат осиновени при условията 
на пълно осиновяване, воден в регионалните 
дирекции за социално подпомагане.
Чл. 17. (1) Записите в Националната елек­
тронна информационна система за децата, 
които могат да бъдат осиновени при условията 
на пълно осиновяване, постъпват служебно 
в тридневен срок от вписването на децата в 
регистъра по чл. 1, ал. 1, т. 1.
(2) Записите в Националната електронна 
информационна система за децата, които могат 
да бъдат осиновени при условията на пълно 
осиновяване, получават уникален партиден 
номер, който се формира от поредния номер 
на вписване в системата и идентификатор на 
регионалната дирекция за социално подпомага­
не, където то е извършено. Данните в партидата 
се актуализират с всяко отбелязване, направено 
в регионалния регистър.
Чл. 18. (1) Лицата по чл. 3, ал. 3 отговарят 
за достоверността и актуалността на вписаните 
данни.
(2) Достоверността на данните в базата данни 
на Националната електронна информационна 
система за децата, които могат да бъдат осино­
вени при условията на пълно осиновяване, се 
контролира от длъжностните лица по чл. 3, ал. 2.
Чл. 19. Партида от Националната електронна 
информационна система за децата, които могат 
да бъдат осиновени при условията на пълно 
осиновяване, се заличава чрез отбелязване на 
обстоятелствата по чл. 13, ал. 2 в съответствие 
със заличаването в регистъра по чл. 1, ал. 1, т. 1.
Раздел IV
Специални мерки за осиновяване на дете със 
здравословен проблем, специални нужди или 
на възраст над седем години
Чл. 20. (1) Агенцията за социално подпомага­
не предприема специални мерки за осиновяване 
на дете със здравословен проблем, специални 
нужди или на възраст над седем години, кога­
то в 6-месечния срок от вписването на детето 
в регистъра по чл. 1, ал. 1, т. 1 Съветът по 
осиновяване не е определил подходящ осино­
вяващ или никой от определените не по-малко 
от трима осиновяващи не е подал молба за 
осиновяване за конкретното дете или когато 
въпреки положените усилия не е възможно да 
бъде определен подходящ осиновяващ за детето.
(2) Мерките по ал. 1 се предприемат въз 
основа на мотивирано предложение от Съвета 
по осиновяване. Към предложението Съветът по 
осиновяване прилага и извлечение от протокола 
на заседанието, на което е взето решението за 
публикуване на информацията.
(3) При предприемане на специалните мерки 
длъжностните лица по чл. 3, ал. 2 работят в 
координация със Съвета по международно оси­
новяване към Министерството на правосъдието.
Чл. 21. (1) Специални мерки за осиновяване 
на дете със здравословен проблем, специални 
нужди или на възраст над седем години се 
осъществяват, като длъжностните лица по 
чл. 3, ал. 2 предприемат необходимите дейст­
вия за публикуване на електронната страница 
на Агенцията за социално подпомагане на 
обща информация за детето, подготвена от 
съответната регионална дирекция за социално 
подпомагане.
(2) Информацията по ал. 1 се обновява 
веднъж месечно от 15-о до 20-о число и съдържа 
профил на съответното дете, който включва: 
възраст, пол, специални нужди – информацията 
за трайното увреждане и възможност за соци­
ална адаптация. В информацията се посочва 
Съветът по осиновяване, взел решението за 
предприемане на специални мерки.
(3) Длъжностните лица по чл. 3, ал. 2 правят 
отбелязвания в профила на детето при:
1. вписване в регистъра по чл. 113, ал. 1, 
т. 1 от Семейния кодекс;
2. постъпване на молба по чл. 22, ал. 1.
Чл. 22. (1) Осиновяващ, вписан в регистъра 
по чл. 1, ал. 1, т. 2, който желае да осинови 
дете, чийто профил е поместен на електронната 
страница на Агенцията за социално подпома­
гане, и/или който желае да получи допълни­
телна информация за детето, подава молба 
до Съвета по осиновяване, взел решението за 
предприемане на специални мерки. Към мол­
бата осиновяващият прилага и декларация за 
неразпространение на информацията.